Maialen Chourraut

Maialen Chourraut Iurramendi (Lasarte-Oria, 1983ko martxoaren 8a) euskal kirolaria da, ur bizietako kayak (K1) modalitatean aritzen dena. Atletico San Sebastian taldekoa da.

Hiru domina olinpiko lortu ditu bere ibilbidean: brontzea 2012ko Udako Olinpiar Jokoetan, urrea 2016an Rio de Janeiron, eta zilarra Tokion, 2020ko Udako Olinpiar Jokoetan.

Maialen Chourraut lasarteoriatarraren kirol-merituen omenez, Lasarte-Oriako Kiroldegi Munizipalaren izena, “Lasarte-Oriako Maialen Chourraut Kiroldegi Munizipala” izango da.

Ibilbidea 
Atletico San Sebastian klubean hasi zen piraguismoan 12 urte zituenean. 2000an, Bratislavako Munduko Junior Txapelketan, parte hartu zuen, eta 2001ean, Espainiako selekzio nagusian sartu zuten. 2004an, 23 urtez azpiko Europako txapeldunorde atera zen. 2008an, Beijingo Olinpiar Jokoetan, 16. postua lortu zuen. 2009ko Munduko Txapelketan bigarren eta 2011koan hirugarren gelditu ostean, 2012an Cardiffen eta Pauen jokatutako Munduko Kopako probetan nagusitu zen eta Londresko Olinpiar Jokoetan bere ibilbideko arrakasta handienetako bat erdietsi zuen: brontzezko domina.

2013an, lehiaketetatik at egon zen, ama izan zelako. 2014an, Europako txapeldunorde izan zen taldekako K-1 Eslalomean, eta La Seu d'Urgelleko Munduko Kopako proba irabazi zuen. 2015ean, Markkleebergen jokatutako Europako Txapelketan urrezko domina kolkoratu zuen.

2016an, azkenik Rioko Olinpiar Jokoetan, urrezko domina erdietsi zuen arrakasta handiz. Chourrautena izan zen inoiz euskal emakume batek bakarka lortu zuen lehen urrezko domina.

2020ko Tokioko Olinpiar Jokoetan, zilarrezko domina lortu du, hark amesten zuen moduan.

2023. urteko denboraldiaren hastapenetan, ahaztua du 2022an sorbaldan egindako ebakuntza; irailean izango du 2024ko Parisko Olinpiar Jokoetarako mugarri nagusia: Munduko Txapelketa, Londresen. Sailkatuz gero, Pariskoak laugarrenak lituzke. Gainera, "asko motibatzen du Jokoetan bi modalitatetan lehiatu ahal izateak".

Emaitzak

Erreferentziak

Kanpo estekak 

 Webgune ofiziala
 Elkarrizketa: "La Seu nire erosotasun lekua zen, eta aldatu egin nahi nuen hori; lortu dut" Berria, 2020.11.17
Elkarrizketa: "Adinean gora noalako uzi behar dut? Parisen bi domina lor daitezke""Berria , 2021.12.21
Elkarrizketa: "Ur bizien aurretik, ur lasaietan" Berria, 2022.07.28
Elkarrizketa: "Asko motibatzen nau Jokoetan bi modalitatetan lehiatu ahal izateak" Berria, 2023.04.12

Lasartearrak
Gipuzkoako kirolariak
Euskal Herriko kanoalariak
1983ko jaiotzak
2016ko Udako Olinpiar Jokoetako dominadunak
Emakume kirolariak
2020ko Udako Olinpiar Jokoetako kanoalariak
2020ko Udako Olinpiar Jokoetako dominadunak
2012ko Udako Olinpiar Jokoetako dominadunak
Olinpiar Jokoetako dominadunak kanoan